Château Lafite Rothschild
<s>Château Lafite Rothschild je imanje i vinarija porodice Rothschild, poznata širom svijeta po vrhunskim crnim vinima.</s><s>Imanje od stotinjak hektara sa dvorcem iz 16. vijeka nalazi se na jugozapadu Francuske u Regiji Médoc, sjeverozapadno od Pauillaca i Bordeauxa.</s>

<s>Historija 
Imanje je prvi put dokumentirano 1234. kao feud Gombauda de Lafita.</s><s>Porodica Ségur kupila je Lafite početkom 17. vijeka, zajedno sa dvorcem iz 16. vijeka.</s><s>Pretpostavlja se da su na imanju već postojali neki vinogradi, ali je sigurno da je većinu vinograda zasadio oko 1680.</s><s>Jacques de Ségur.</s>

<s>Početkom 18. vijeka markiz  Nicolas Alexandre de Ségur je znatno unaprijedio proces proizvodnje vina, i učinio ga poznatim među evropskom plutokracijom.</s><s>Zahvaljući podršci utjecajnih ličnosti onoga vremena dugo je bio poznat kao "Vinski knez", a vino iz Château Lafita se zvalo "Kraljevsko vino".</s><s>Još od početka 18. vijeka vina iz Lafita prodavana su u Londonu.</s><s>Između 1732. i 1733. prvi premijer Velike Britanije Robert Walpole, kupovao je po barel Lafita svaka tri mjeseca.</s><s>Potkraj 18. vijeka, reputacijavina iz Lafita bila je neupitna, pa je čak i Thomas Jefferson posjetio imanje i postao doživotni kupac.</s>

<s>Nakon Francuske revolucije u periodu poznatom kao Jakobinska diktatura imanje od 1794., više nije bilo vlasništvo porodice Ségur, već javno dobro.</s><s>Ono je 1797. prodano grupi holandskih trgovaca.</s><s>Tokom prve polovice 19. vijek Château Lafite bio je vlasništvo porodice Vanlerberghe, koja je proizvodnju vina još više unaprijedila.</s>

<s>U augustu 1868. baron Jakob Mayer Rothschild kupio je Château Lafite, od Ignaca-Josepha Vanlerbergha.</s><s>Jakob Mayer umro je samo tri mjeseca nakon kupnje Lafita, tako je imanje od 74 hektara vinograda, postalo imovina njegovih trojica sinova: Alphonsa, Gustava i Edmonda.</s><s>20. vijek bio je period uspjeha i poteškoća, od borbe sa filokserom do svjetskih ratova.</s>

<s>Izvori</s>

<s>Vanjske veze 
 
 Château Lafite Rothschild</s>

<s>Francuske kompanije
Vinogradi</s>

